stanford-oval/wikipedia huggingface dataset:
ทะเลเมดิเตอร์เรเนียน

ภาพถ่ายดาวเทียมของทะเลเมดิเตอร์เรเนียน
ทะเลเมดิเตอร์เรเนียน (อังกฤษ: Mediterranean Sea) เป็นทะเลระหว่างทวีป คั่นกลางทวีปยุโรปและดินแดนอานาโตเลียที่อยู่ทางเหนือ ทวีปแอฟริกาที่อยู่ทางใต้ และทวีปเอเชียที่อยู่ทางตะวันออก ครอบคลุมพื้นที่ประมาณ 2.5 ล้านตารางกิโลเมตร (คิดเป็นร้อยละ 0.7 ของพื้นผิวน้ำทะเลทั้งหมดในโลก) และมีส่วนที่เชื่อมต่อกับมหาสมุทรแอตแลนติกผ่านทางช่องแคบยิบรัลตาร์ คำในภาษาอังกฤษ Mediterranean มาจากภาษาละติน mediterraneus หมายถึง 'ภายในแผ่นดิน' (medius 'กลาง'   terra 'แผ่นดิน, โลก') ในภาษากรีกใช้ว่า "mesogeios" – จากคำกรีก μέσος (mésos) แปลว่า "ในท่ามกลาง", และ γήινος (gḗinos) แปลว่า "แห่งแผ่นดิน" – ซึ่งแสดงถึงลักษณะทะเลที่มีแผ่นดินล้อมรอบ ตามหลักฐานทางธรณีวิทยาแล้ว ทะเลเมดิเตอร์เรเนียนถูกตัดออกจากมหาสมุทรแอตแลนติก เมื่อ 5.9 ล้านปีก่อน และอยู่ในภาวะระเหยแห้ง (dessicated) โดนสิ้นเชิงเป็นช่วงเวลานานราว 6 แสนปี หรือที่เรียกว่า วิกฤติระดับเกลือยุคเมสซิเนียน (Messinian Salinity Crisis) ก่อนที่จะถูกน้ำท่วมใหญ่เพิ่มระดับน้ำให้เต็มอีกครั้งในยุคซานคลีอัน
ทะเลเมดิเตอร์เรเนียนมีความลึกเฉลี่ย 1,500 ม. (4,900 ฟุต) และจุดลึกสุดที่บันทึกไว้ คือ 5,267 ม. (17,280 ฟุต) ในร่องลึกคาลิปโซ (Calypso Deep) ในทะเลไอโอเนียน ทะเลเมดิเตอร์เรเนียนถูกล้อมรอบด้วยชายฝั่งของทวีปยุโรปใต้ ชายฝั่งของเอเชียไมเนอร์ และชายฝั่งแอฟริกาเหนือ ตั้งอยู่ระหว่างละติจูด 30 °และ 46 ° N และลองจิจูด 6 ° W และ 36 ° E มีความยาวตามทิศตะวันตก - ตะวันออก เมื่อวัดจากช่องแคบยิบรอลตาร์ไปจนถึงอ่าว Iskenderun บนชายฝั่งตะวันตกเฉียงใต้ของตุรกี อยู่ที่ประมาณ 4,000 กิโลเมตร ( 2,500 ไมล์) มีความยาวตามทิศเหนือ - ใต้โดยเฉลี่ยของทะเล วัดจากชายฝั่งทางใต้ของโครเอเชีย ถึงลิเบียประมาณ 800 กม. (500 ไมล์)
ทะเลเมดิเตอร์เรเนียนเป็นเส้นทางที่สำคัญสำหรับพ่อค้าและนักเดินทางในสมัยโบราณ มันช่วยอำนวยความสะดวกทางการค้าและการแลกเปลี่ยนทางวัฒนธรรมระหว่างผู้คนในภูมิภาค ประวัติศาสตร์ของภูมิภาคในเมดิเตอร์เรเนียนจึงมีความสำคัญอย่างยิ่งต่อการเข้าใจต้นกำเนิดและการพัฒนาของอารยธรรมสมัยใหม่หลายแห่ง
สมุทรศาสตร์

การเป็นทะเลที่เกือบจะไม่มีทางออกสู่มหาสมุทร ได้ส่งผลกระทบต่อเงื่อนไขหลายประการในทะเลเมดิเตอร์เรเนียน: ตัวอย่างเช่น กระแสน้ำขึ้นลงมีจำกัดมากเนื่องจากการเชื่อมต่อที่แคบกับมหาสมุทรแอตแลนติก นอกจากนี้ทะเลเมดิเตอร์เรเนียนยังมีสีฟ้าลึกซึ่งเป็นลักษณะที่เป็นเอกลักษณ์อย่างเห็นได้ชัด
ทะเลเมดิเตอร์เรเนียนมีระดับการระเหยตัวที่สูงกว่าปริมาณน้ำฝน และอัตราการไหลลงสู่ทะเลของแม่น้ำมาก โดยเฉพาะอย่างยิ่งอัตราการระเหยสูงในซีกตะวันออกทำให้ระดับน้ำลดลงและความเค็มเพิ่มขึ้นทางทิศตะวันออก ความเค็มเฉลี่ยในอ่างทะเล คือ 38 PSU ที่ความลึก 5 เมตร อุณหภูมิของน้ำในส่วนที่ลึกที่สุดของทะเลเมดิเตอร์เรเนียนคือ 13.2 ° C (55.8 ° F)
ประเทศที่มีดินแดนติดกับทะเลเมดิเตอร์เรเนียน

ฝรั่งเศส
สเปน
อิตาลี
บอสเนียและเฮอร์เซโกวีนา
กรีซ
ตุรกี
ไซปรัส
เลบานอน
ซีเรีย
อิสราเอล
อียิปต์
ลิเบีย
ตูนิเซีย
แอลจีเรีย
โมร็อกโก
สโลวีเนีย
โครเอเชีย
มอนเตเนโกร
แอลเบเนีย
มอลตา
โมนาโก
ยิบรอลตาร์
ปาเลสไตน์
ดี.ซี. อาร์มอรี

| --- | --- |

th
ที่ตั้ง: 2001 East Capitol Street SE กรุงวอชิงตันดีซี
พิกัด: 38°53′19″N 76°58′32″W﻿ / ﻿38.8885°N 76.9755°W﻿ / 38.8885; -76.9755
เจ้าของ: สหรัฐอเมริกา
ผู้ดำเนินการ: ทหาร – กองกำลังป้องกันแห่งชาติเขตโคลัมเบีย   ไม่ใช่ทหาร – องค์การประชุมและการกีฬาวอชิงตัน
ความจุ: 10,000
เปิดใช้สนาม: 1941
การใช้งาน
เกียจจ์ทาวน์ ฮอยส์ (NCAA) (1947–49) วอชิงตัน ดิโพลแมตส์ (NASL) (1978) ดีซี อาร์เมอร์ (AIFA) (2009) ดีซี โรลเลอร์เกิร์ลส (WFTDA) (2008–ปัจจุบัน)
ดี.ซี. อาร์มอรี เป็นคลังอาวุธและสนามกีฬาอเนกประสงค์ขนาด 10,000 ที่นั่งในภาคตะวันออกของสหรัฐอเมริกา ตั้งอยู่ในกรุงวอชิงตันดีซี ทางทิศตะวันออกของอาคารรัฐสภาสหรัฐ บริหารโดยองค์การการประชุมและการกีฬาวอชิงตัน อาร์มอรี่ถูกสร้างขึ้น และเปิดใช้งานในปี ค.ศ. 1941 เป็นกองบัญชาการ คลังอาวุธ และสถานที่ฝึก สำหรับกองกำลังป้องกันแห่งชาติเขตโคลัมเบีย ในปีหลัง ๆ มานี้ ได้ถูกปรับเปลี่ยนเป็นสถานที่จัดงานหลากหลายประเภท อาคารที่อยู่ทางทิศตะวันออกเฉียงเหนือของอาคารคือ สนามกีฬาอาร์เอฟเค ซึ่งเปิดในปี ค.ศ. 1961
แหล่งข้อมูลอื่น

WCSA official site
DC National Guard
เทพบุตรถังแตก

| --- | --- |
เทพบุตรถังแตก

山田太郎ものがたり
ชื่อภาษาอังกฤษ: The Tale of YAMADA TARO
แนว: คอเมดี้, ดราม่า
มังงะ
เขียนโดย: ไอ โมรินางะ
สำนักพิมพ์:  คาโดคาว่า    บุรพัฒน์
เทพบุตรถังแตก (ญี่ปุ่น: 山田太郎ものがたり; โรมาจิ: Yamada Tarō Monogatari) เป็นการ์ตูนญี่ปุ่น ที่ได้รับความนิยม ทั้งในประเทศไทย และต่างประเทศ เป็นการ์ตูนแนว ตลก/ดราม่า ในประเทศไทยจัดพิมพ์โดยสำนักพิมพ์บุรพัฒน์ และ พ.ศ. 2544 ภาคละครไต้หวัน ที่นำแสดงโดย วิค F4 ยังเคยนำมาออกอากาศเป็นทางโทรทัศน์ ทางช่อง 3 อีกด้วย และต่อมาในปี พ.ศ. 2550 ประเทศญี่ปุ่นเองก็นำมาสร้างในฉบับละครเช่นกัน นำแสดงโดย นิโนะมิยะ คาซึนาริ (แสดงเป็น ทาโร่) และซากุราอิ โช (แสดงเป็น ทาคูยะ) ทั้งสองเป็นนักร้องวง อาราชิ
เนื้อเรื่อง

ยามาดะ ทาโร่ ชายหนุ่มที่ทุก ๆ คนจับตามอง ทุก ๆ คนคิดว่า เขาจะต้องเป็นลูกมหาเศษรฐี, เจ้าชายจากต่างประเทศผู้มาตามหารักแท้ เพราะเขาทั้งเก่งในทุก ๆ ด้าน, หน้าตาดี, จิตใจดีงาม ไม่ว่าจะเป็นการเรียนก็ได้ที่หนึ่ง, สอบเข้าเป็นนักเรียนทุนได้ตลอด, กีฬาก็ยอดเยี่ยม ทุก ๆ อย่างของเขาดีทั้งหมด เว้นเสียแต่ว่าเขายากจนมาก ความสามารถพิเศษสุดของยามาดะ คือการได้ยินเสียงเหรียญตกในระยะหลายกิโลเมตร แม้กระทั่งหลับอยู่
ละครโทรทัศน์

ชื่อภาษาไทย: เทพบุตรถังแตก
ชื่อภาษาอังกฤษ: Poor Prince Taro
จำนวนตอน: 15 ตอน
สถานีโทรทัศน์:  CTS ,  ช่อง 3
ออกอากาศครั้งแรก: พ.ศ. 2544
เพลงเปิดเรื่อง: I Want to Hold Your Hand ร้องโดย ดราก้อนไฟว์
เพลงปิดเรื่อง: Ni Shi Wo De Xing Fu Ma ร้องโดย แอนนี่ อี๋
นำแสดงโดย:
วิก โช แสดงเป็น ไท่หลาง (ทาโร่)
เคน จู แสดงเป็น เหอฟู (พ่อของทาโร่)
แอนนี่ อี๋ แสดงเป็น หลิงจื่อ (แม่ของทาโร่)
ผู้อำนวยการสร้าง: Chai Zhi Ping
ชื่อภาษาไทย:
ชื่อภาษาอังกฤษ: The Story of Yamada Taro
จำนวนตอน: 10 ตอน
ความนิยมโดยเฉลี่ย: 15.2% (เฉพาะเขตคันโต)
สถานีโทรทัศน์:  TBS
ออกอากาศ: 6 กรกฎาคม พ.ศ. 2550 - 14 กันยายน พ.ศ. 2550
เวลา: ทุกวันศุกร์ 22:00 น.
เพลงเปิดเรื่อง: Happiness ร้องโดย อาราชิ
นำแสดงโดย:
นิโนะมิยะ คาซึนาริ แสดงเป็น ทาโร่
ซากุราอิ โช แสดงเป็น ทาคูยะ
Kikuchi Momoko แสดงเป็น อายาโกะ (แม่ของทาโร่)
Matsuoka Mitsuru แสดงเป็น คาซูโอะ (พ่อของทาโร่)
Takahashi Masanao
Shimoyama Jun
Ishii Yasuharu
Yamamuro Daisuke
Kawashima Ryutaro
ดูเพิ่ม

เมื่อผมกับเธอ XXX - ผลงานของไอ โมรินางะ
ชีวิตสโลว์ไลฟ์ของหมอยาสุดโกง +เปิดร้านขายยาที่ต่างโลก+

| --- | --- |
ชีวิตสโลว์ไลฟ์ของหมอยาสุดโกง +เปิดร้านขายยาที่ต่างโลก+
ปกหนังสือ
チート薬師のスローライフ ～異世界に作ろうドラッグストア～ (Chīto Kusushi no Surō Raifu: Isekai ni Tsukurō Doraggusutoa)
แนว: จินตนิมิต, ต่างโลก, เสี้ยวชีวิต
นวนิยายชุด
เขียนโดย: เค็นโนจิ
สำนักพิมพ์: โชเซ็ตสึกะ นิ นาโร
ตีพิมพ์ตั้งแต่: พ.ศ. 2559 – พ.ศ. 2563
ไลต์โนเวล
เขียนโดย: เค็นโนจิ
วาดภาพโดย: มัตสึอูนิ
สำนักพิมพ์:  ฮิฟูมิโชโบ    กิฟท์บุ๊ค
ในเครือ: Brave Novel
กลุ่มเป้าหมาย: ชาย
ตีพิมพ์ตั้งแต่: เมษายน พ.ศ. 2561 – ปัจจุบัน
จำนวนเล่ม: 6
มังงะ
เขียนโดย: เค็นโนจิ
วาดภาพโดย: เอริ ฮารูโนะ
สำนักพิมพ์: ทาเกโชโบ
นิตยสาร: Web Comic Gamma Plus
กลุ่มเป้าหมาย: เซเน็ง
ตีพิมพ์ตั้งแต่: ธันวาคม พ.ศ. 2561 – ปัจจุบัน
จำนวนเล่ม: 5
อนิเมะโทรทัศน์
กำกับโดย: มาซาฟูมิ ซาโต
เขียนบทโดย: ฮิโรโกะ คานาซูงิ
ดนตรีโดย: โทโมกิ คิกูยะ
สตูดิโอ: EMT Squared
เครือข่าย: Tokyo MX, BS11
ฉาย:  7 กรกฎาคม พ.ศ. 2564  –  22 กันยายน พ.ศ. 2564
ตอน: 12
ชีวิตสโลว์ไลฟ์ของหมอยาสุดโกง +เปิดร้านขายยาที่ต่างโลก+ (ญี่ปุ่น: チート薬師のスローライフ ～異世界に作ろうドラッグストア～; โรมาจิ: Chīto Kusushi no Surō Raifu: Isekai ni Tsukurō Doraggusutoa) เป็นซีรีส์ไลต์โนเวลญี่ปุ่น เขียนโดยเค็นโนจิ และวาดภาพประกอบโดยมัตสึอูนิ เผยแพร่ออนไลน์ระหว่างปี ค.ศ. 2559 ถึงปี ค.ศ. 2563 ทางเว็บไซต์นิยายออนไลน์โดยผู้ใช้ โชเซ็ตสึกะ นิ นาโร ภายหลังสำนักพิมพ์ฮิฟูมิ โชโบได้รับลิขสิทธิ์ตีพิมพ์เป็นหนังสือในเครือ Brave Novel ตั้งแต่เดือนเมษายน พ.ศ. 2561 ปัจจุบันวางจำหน่ายถึงเล่มที่ 4 ได้รับการดัดแปลงเป็นมังงะ วาดภาพโดยเอริ ฮารูโนะ เผยแพร่ออนไลน์ผ่านเว็บไซต์ Web Comic Gamma Plus ของสำนักพิมพ์ทาเกโชโบ ตั้งแต่เดือนธันวาคม พ.ศ. 2561 และได้รับการตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 4  ได้รับการดัดแปลงเป็นซีรีส์อนิเมะโทรทัศน์โดยสตูดิโอ EMT Squared ออกอากาศตั้งแต่วันที่ 7 กรกฎาคม ถึง 22 กันยายน พ.ศ. 2564
ในประเทศไทย สำนักพิมพ์กิฟต์บุ๊คได้รับลิขสิทธิ์ตีพิมพ์รูปแบบไลต์โนเวล
แหล่งข้อมูลอื่น

นิยายออนไลน์ ที่ โชเซตสึกะ นิ นาโร (ญี่ปุ่น)
เว็บไซต์ทางการของไลต์โนเวล เก็บถาวร 2020-05-06 ที่ เวย์แบ็กแมชชีน (ญี่ปุ่น)
เว็บไซต์ทางการของมังงะ (ญี่ปุ่น)
เว็บไซต์ทางการของอนิเมะ (ญี่ปุ่น)
ชีวิตสโลว์ไลฟ์ของหมอยาสุดโกง +เปิดร้านขายยาที่ต่างโลก+ (นิยาย) ที่เครือข่ายข่าวอนิเมะ
| ด ค กอีเอ็มที สแควร์ |
| --- | --- |
ซีรีย์ทางโทรทัศน์:  Rainy Cocoa (พ.ศ. 2558)  Rainy Cocoa, Welcome to Rainy Color (พ.ศ. 2558)  Kuma Miko: Girl Meets Bear (พ.ศ. 2559)  The High School Life of a Fudanshi (พ.ศ. 2559)  Rainy Cocoa in Hawaii (พ.ศ. 2559)  Nyanko Days (พ.ศ. 2560)  Love Tyrant (พ.ศ. 2560)  Rainy Cocoa 'Amecon!!' (พ.ศ. 2560)  Urahara (พ.ศ. 2560)  Alice or Alice (พ.ศ. 2561)  ราชาอาชาไนยกับวาลคิรีแห่งพันธสัญญา (พ.ศ. 2561)  Rainy Cocoa side G (พ.ศ. 2562)  แอสแซสซินส์ ไพรด์ (พ.ศ. 2562)  เพื่อนเพี้ยนข้างกายกับยอดชายนักตบมุก (พ.ศ. 2563)  คุมะ คุมะ คุมะ แบร์ (พ.ศ. 2563)  ชีวิตสโลว์ไลฟ์ของหมอยาสุดโกง +เปิดร้านขายยาที่ต่างโลก+ (พ.ศ. 2564)  เลิกแล้วครับ เลิกเป็นผู้กล้าแล้วครับ (พ.ศ. 2565)  Shoot! Goal to the Future (พ.ศ. 2565)  เทมเมอร์ถูกทิ้งกับเด็กหญิงหูแมวสุดแกร่ง (พ.ศ. 2565)  คุมะ คุมะ คุมะ แบร์ พันช์! (พ.ศ. 2566)  เกิดใหม่เป็นขุนนางไปผจญภัยในต่างโลก -อัครทูตจอมซุ่มซ่ามของทวยเทพ- (พ.ศ. 2566)  อิเซไก เด โมฟูโมฟุ นาเดนาเดะ ซูรุ ทาเมนิ กันบัตเตมาซุ (พ.ศ. 2567)  ชูมัตสึ เทรน โดโกะ เอ อิคุ? (พ.ศ. 2567)  บันทึกการเดินทางแสนเอื่อยในต่างโลก เลี้ยงลูกพร้อมกับเป็นนักผจญภัย (พ.ศ. 2567)  ฉันอยากหนีจากบทเรียนเจ้าหญิง (พ.ศ. 2568)  คันชิไก โนะ อาโตริเอะ ไมสึตะ (พ.ศ. 2568)  โบรุปาคุ เดะ สึคามาเอเตะ! (พ.ศ. 2568)  อารุ มาโจะ กะ ชินุ มาเดะ (พ.ศ. 2568) 
 หมวดหมู่
เจเคเอ็น 18

| --- | --- |
ประเทศ:  ไทย
เครือข่าย: ช่องโทรทัศน์ภาคพื้นดินระบบดิจิทัลประเภทบริการธุรกิจระดับชาติ
สำนักงานใหญ่: 818 ซอยแบริ่ง 19 หมู่ที่ 2 ตำบลสำโรงเหนือ อำเภอเมืองสมุทรปราการ จังหวัดสมุทรปราการ 10270
แบบรายการ
ระบบภาพ: 576ไอ (16:9 คมชัดปกติ)
ความเป็นเจ้าของ
บุคลากรหลัก: จักรพงษ์ จักราจุฑาธิบดิ์ ประธานเจ้าหน้าที่บริหารเจเคเอ็น โกลบอล กรุ๊ป ฉัตรชัย ภู่โคกหวาย กรรมการผู้จัดการบริษัท ท็อปนิวส์ ดิจิตัล มีเดีย จำกัด
ประวัติ
เริ่มออกอากาศ: ระบบดาวเทียม: 15 กุมภาพันธ์ พ.ศ. 2555 (13 ปี) ระบบดิจิทัลภาคพื้นดิน: 1 เมษายน พ.ศ. 2557 (10 ปี) ระบบดาวเทียมเคเบิลทีวีและดิจิทัล: 2 ธันวาคม พ.ศ. 2558 (9 ปี)
ออกอากาศ

ภาคพื้นดิน
ดิจิทัล: ช่อง 18 (มักซ์#4 ไทยพีบีเอส)
เคเบิลทีวี
ช่อง 18
ทีวีดาวเทียม
พีเอสไอ: ช่อง 18
จีเอ็มเอ็มแซท: ช่อง 18
ไทยคม 6 C-Band: 4009 H 15000
ไทยคม 8 KU-Band: 11560 H 30000
ทรูวิชั่นส์: ช่อง 18
กู๊ด ทีวี: ช่อง 18
 
เจเคเอ็น 18 (อังกฤษ: JKN18) เป็นสถานีโทรทัศน์ภาคพื้นดินระบบดิจิทัลในประเทศไทย ประเภทบริการธุรกิจระดับชาติ หมวดหมู่ข่าวและเหตุการณ์ปัจจุบัน ปัจจุบันดำเนินการโดย บริษัท เจเคเอ็น เบสท์ ไลฟ์ จำกัด ในเครือเจเคเอ็น โกลบอล กรุ๊ป ในรูปแบบของการให้เช่าเวลาผลิตรายการโดยบริษัท ท็อปนิวส์ ดิจิตัล มีเดีย จำกัด (สำนักข่าวท็อปนิวส์)
เดิมใช้ชื่อว่า เดลินิวส์ ทีวี เป็นสถานีโทรทัศน์ผ่านดาวเทียมในเครือหนังสือพิมพ์เดลินิวส์ ก่อนจะเปลี่ยนชื่อเป็น นิวทีวี และ นิว 18 หลังจากเปลี่ยนผ่านสู่ทีวีดิจิทัล และเน้นการนำเสนอสารคดีต่าง ๆ โดยเฉพาะสารคดีชุดสำรวจโลก ของบริษัท เนกซ์สเตป จำกัด และรายการข่าวจากเดลินิวส์ แต่ตั้งแต่วันที่ 8 มีนาคม พ.ศ. 2564 เจเคเอ็นได้เข้ามาควบคุมการออกอากาศตลอด 24 ชั่วโมง และรายการข่าวที่เคยออกอากาศอยู่เดิมถูกย้ายไปออกอากาศในช่องทางออนไลน์ทั้งหมด และในวันที่ 9 เมษายน เจเคเอ็นได้เข้าซื้อกิจการช่องนิว 18 จากนั้นได้ปรับปรุงผังรายการของช่องใหม่ ก่อนจะเริ่มออกอากาศรายการในผังใหม่เมื่อวันที่ 5 พฤษภาคม และเปลี่ยนชื่อสถานีอย่างเป็นทางการเมื่อวันที่ 26 พฤษภาคม แต่ต่อมาเนื่องจากปัญหาหุ้นกู้ของเจเคเอ็น จึงได้ให้บริษัท ท็อปนิวส์ ดิจิตัล มีเดีย จำกัด นำเนื้อหาจากช่องท็อปนิวส์มาออกอากาศทางช่องเจเคเอ็น 18 ตั้งแต่วันที่ 18 กันยายน พ.ศ. 2566 จนถึงปัจจุบัน
ประวัติ > เดลินิวส์ทีวี

บริษัท เดลินิวส์ทีวี จำกัด (ปัจจุบันคือ บริษัท นิวช้อป จำกัด) เป็นผู้ที่เริ่มประกอบกิจการโทรทัศน์ของเครือเดลินิวส์ครั้งแรก โดยจดทะเบียนจัดตั้งบริษัทเมื่อวันที่ 14 กันยายน พ.ศ. 2554 และทดลองออกอากาศสถานีโทรทัศน์ผ่านดาวเทียมชื่อว่า เดลินิวส์ ทีวี (อังกฤษ: Daily News TV) ตั้งแต่วันที่ 3 ตุลาคมโดยมีกำหนดเปิดตัวอย่างเป็นทางการ ในวันที่ 1 มกราคม พ.ศ. 2555แต่เนื่องจากเกิดอุทกภัยครั้งใหญ่ภายในประเทศ ซึ่งบริเวณถนนวิภาวดีรังสิตช่วงหน้าอาคารที่ทำการหนังสือพิมพ์เดลินิวส์ซึ่งเป็นที่ตั้งของเดลินิวส์ ทีวี ในขณะนั้น ก็เป็นพื้นที่ประสบอุทกภัยดังกล่าวด้วยเช่นกัน จึงส่งผลกระทบให้เดลินิวส์ทีวีต้องเลื่อนการออกอากาศปฐมฤกษ์มาเป็นวันที่ 15 กุมภาพันธ์ พ.ศ. 2555
ประวัติ > นิวทีวี

หลังจากเข้าประมูลช่องโทรทัศน์ภาคพื้นดินระบบดิจิทัล ประเภทธุรกิจระดับชาติจาก กสทช. เมื่อวันที่ 27 ธันวาคม พ.ศ. 2556 ซึ่งเครือเดลินิวส์ได้ส่ง บริษัท ดีเอ็น บรอดคาสต์ จำกัด เข้าประมูล และได้ช่องหมายเลข 18 เดลินิวส์ทีวีจึงได้โอนกรรมสิทธิ์การประกอบกิจการโทรทัศน์ไปยังดีเอ็น บรอดคาสต์ และเปลี่ยนชื่อช่องเป็น นิวทีวี (อังกฤษ: new)tv) ตั้งแต่วันที่ 1 มีนาคม พ.ศ. 2557 เป็นต้นไป
ในระยะแรก นิวทีวีออกอากาศรายการสารคดีตลอดทั้งวันสลับกับข่าวต้นชั่วโมง ต่อมาในช่วงการแข่งขันฟุตบอลโลก 2014 ที่ประเทศบราซิล ฝ่ายข่าวกีฬาเดลินิวส์ได้จัดรายการพิเศษเพื่อรายงานข่าวความเคลื่อนไหวของฟุตบอลโลก โดยช่วงนั้นนิวทีวียังไม่มีการออกอากาศรายการข่าว นอกเหนือจากสารคดีสลับกับข่าวต้นชั่วโมงซึ่งออกอากาศอย่างต่อเนื่อง จนกลางปีเดียวกัน นิวทีวีจึงกลับมาออกอากาศรายการข่าวเต็มรูปแบบอีกครั้ง
ต่อมาในวันที่ 28 เมษายน พ.ศ. 2559 นิวทีวีได้ย้ายที่ตั้งของสถานีจากอาคารที่ทำการหนังสือพิมพ์เดลินิวส์ ไปยังอาคารแห่งใหม่ที่เลขที่ 818 ซอยแบริ่ง 19 หมู่ที่ 2 ตำบลสำโรงเหนือ อำเภอเมืองสมุทรปราการ จังหวัดสมุทรปราการ 10270 โดยได้เปิดการใช้งานการเชื่อมต่อระบบออกอากาศอย่างเป็นทางการในเวลา 00:01 น. ของวันเดียวกัน
ประวัติ > เจเคเอ็น 18

วันที่ 9 เมษายน จักรพงษ์ได้แจ้งต่อตลาดหลักทรัพย์แห่งประเทศไทยว่า ที่ประชุมมีมติเห็นชอบเมื่อวันที่ 2 เมษายน ให้เจเคเอ็นเข้าซื้อกิจการและหุ้นสามัญจดทะเบียนของดีเอ็น บรอดคาสต์ ผู้รับใบอนุญาตของช่องนิว 18 รวมถึงอาคารสำนักงานของช่องและอุปกรณ์การออกอากาศทั้งหมด จากกลุ่มผู้บริหารของเดลินิวส์ คิดเป็นมูลค่า 1,060,000,000 บาทและจ่ายอีก 150,000,000 บาท ให้แก่ กสทช. เมื่อวันที่ 20 พฤษภาคม เพื่อเข้าบริหารทีวีดิจิทัลภายใต้ใบอนุญาตใบเดิมจาก กสทช.รวมทั้งสิ้น 1,210,000,000 บาท ทำให้ดีเอ็น บรอดคาสต์ กลายเป็นบริษัทย่อยของเจเคเอ็น และเจเคเอ็นมีสิทธิ์ในการบริหารผังรายการของช่องนิว 18 ได้อย่างเต็มรูปแบบ เพื่อเสริมประสิทธิภาพในการแข่งขันให้แก่ธุรกิจการพาณิชย์ และสร้างรายได้ให้เจเคเอ็นมากขึ้นโดยจะมีการเปลี่ยนชื่อบริษัทผู้รับใบอนุญาต และจะมีการเปลี่ยนชื่อสถานีเป็น เจเคเอ็น 18 (อังกฤษ: JKN18) โดยไม่มีการปลดพนักงานเดิมออก โดยแอนได้ถ่ายทอดสดแถลงผ่านทางเฟซบุ๊กของตัวเองเมื่อช่วงค่ำของวันเดียวกัน
วันที่ 19 เมษายน เจเคเอ็นได้ประกาศแผนการตลาดของตนในรูปแบบใหม่เป็น "Content Commerce Company" โดยดึงเนื้อหาที่ตรงกับกลุ่มผู้บริโภคมาต่อยอดสู่ธุรกิจเชิงพาณิชย์ และใช้ช่องเจเคเอ็น 18 เป็นช่องทางสนับสนุนเพิ่มเติมรวมถึงจะมีการปรับปรุงต่อเติมอาคารสำนักงานเดิมของช่องนิว 18 ที่ซอยแบริ่ง 19 และตั้งชื่อใหม่ว่า "เจเคเอ็น เอ็มไพร์" ทั้งนี้ ทีมงานฝ่ายข่าวซึ่งอยู่ภายใต้ เจเคเอ็น นิวส์ ได้ย้ายไปทำงานที่เจเคเอ็น เอ็มไพร์ ทั้งหมดตั้งแต่วันที่ 25 เมษายน ส่วนอาคารหลังเดิมที่ศาลายาจะยังใช้ถ่ายทำรายการบางส่วน จากนั้นในวันที่ 26 เมษายน เจเคเอ็นได้แจ้งเปลี่ยนชื่อบริษัทผู้รับใบอนุญาตของช่องนิว 18 จากดีเอ็น บรอดคาสต์ เป็น บริษัท เจเคเอ็น เบสท์ ไลฟ์ จำกัด และปรับรูปแบบการประกอบธุรกิจแบ่งเป็น 2 แผนก แผนกหนึ่งคือการประกอบกิจการทีวีดิจิทัลช่องเจเคเอ็น 18 และอีกแผนกหนึ่งเป็นแผนกของการจำหน่ายสินค้า และ เจเคเอ็นทีวี ได้ยุติการออกอากาศในวันที่ 30 เมษายน เพื่อควบรวมเนื้อหาเข้ากับช่องเจเคเอ็น 18
วันที่ 5 พฤษภาคม ได้เริ่มออกอากาศรายการในผังใหม่ของเจเคเอ็น 18 อย่างเต็มรูปแบบ ซึ่งเน้นไปที่รายการข่าวจำนวน 55% ตามกฎ กสทช.และวันนั้นตั้งแต่ 00:01 น. ได้เริ่มเปลี่ยนมาใช้ Interlude ของเจเคเอ็น 18และหลังจาก กสทช. มีมติอนุมัติการเปลี่ยนชื่อช่องในการประชุมครั้งที่ 10/2564 เมื่อวันที่ 25 พฤษภาคมแล้ววันรุ่งขึ้นคือวันที่ 26 พฤษภาคม ทางสถานีจึงได้เปลี่ยนชื่อสถานีเป็น เจเคเอ็น 18 อย่างเป็นทางการ โดยการเปลี่ยนโลโก้ทางมุมบนขวาของจอโทรทัศน์ตั้งแต่เวลา 00:01 น.
วันที่ 18 ตุลาคม จักรพงษ์ได้ประกาศแต่งตั้ง องอาจ สิงห์ลำพอง ซึ่งลาออกจากช่อง 8 ให้ดำรงตำแหน่งกรรมการผู้จัดการของเจเคเอ็น เบสท์ ไลฟ์ และผู้อำนวยการสถานีโทรทัศน์เจเคเอ็น 18 หลังจากนั้นวันที่ 25 ตุลาคม พ.ศ. 2565 เจเคเอ็น เมตาเวิร์ส ในเครือเจเคเอ็น โกลบอล กรุ๊ป ได้เข้าซื้อองค์กรนางงามจักรวาล ทำให้เจเคเอ็น 18 ซึ่งเป็นสถานีโทรทัศน์ของเจเคเอ็นเอง ได้สิทธิ์ในการถ่ายทอดสดการประกวดนางงามจักรวาลให้กับผู้รับชมในประเทศไทยไปโดยปริยาย โดยเริ่มตั้งแต่นางงามจักรวาล 2022 เป็นต้นไป
ประวัติ > ท็อปนิวส์ ทาง เจเคเอ็น 18

ดูเพิ่ม: ท็อปนิวส์
เมื่อวันที่ 31 สิงหาคม พ.ศ. 2566 เจเคเอ็น โกลบอล กรุ๊ป ได้ออกหนังสือแจ้งตลาดหลักทรัพย์ถึงการจ่ายหนี้หุ้นกู้บริษัทซึ่งครบกำหนดไถ่ถอนในวันที่ 1 กันยายน พ.ศ. 2566 ให้เฉพาะผู้ถือหุ้นบางส่วน ด้วยสาเหตุว่ากระแสเงินสดของบริษัทไม่เป็นไปตามที่คาดการณ์ไว้ ทำให้ในวันเดียวกัน มูลค่าหุ้นของบริษัทปรับลดตัวลงถึง 24% และลดต่ำลงเรื่อย ๆ นับตั้งแต่วันนั้น กระทั่งวันที่ 9 กันยายน พ.ศ. 2566 มีกระแสข่าวว่า บริษัท ท็อปนิวส์ ดิจิตัล มีเดีย จำกัด เจ้าของสถานีโทรทัศน์ผ่านดาวเทียมท็อปนิวส์ ได้เจรจากับจักรพงษ์เพื่อเข้าซื้อกิจการสถานีโทรทัศน์เจเคเอ็น 18 ซึ่งเป็นช่องเดียวกับที่เคยมีกระแสข่าวว่ากลุ่มบุคลากรของท็อปนิวส์จะย้ายมาทำงานในช่วงปลายปี พ.ศ. 2563 โดยเข้าซื้อกิจการด้วยมูลค่าประมาณ 500,000,000 บาท ซึ่งหากสำเร็จจะใช้ชื่อช่องว่า ท็อปนิวส์ 18และปรากฏหลักฐานว่าจักรพงษ์ได้จำหน่ายหุ้นในบริษัท เจเคเอ็น โกลบอล กรุ๊ป จำกัด (มหาชน) ออกไปโดยไม่ปรากฏผู้ซื้อ ก่อนรับกลับเข้ามาถือหุ้นตามเดิม
ความสับสนในกรณีดังกล่าวทำให้ข่าวลือมีน้ำหนักมากขึ้น แต่แล้วจักรพงษ์ได้ปฏิเสธผ่านการแจ้งข่าวต่อตลาดหลักทรัพย์แห่งประเทศไทยเมื่อวันที่ 11 กันยายน ว่าการเจรจาดังกล่าวเป็นการทำข้อตกลงในการผลิตรายการข่าวร่วมกันระหว่างเจเคเอ็น 18 กับท็อปนิวส์เท่านั้น โดยท็อปนิวส์จะเช่าช่วงเวลาในฐานะผู้เช่าตามสัดส่วนที่ กสทช. กำหนดเป็นระยะเวลาตั้งแต่วันที่ 18 กันยายน ไปจนกว่าใบอนุญาตของเจเคเอ็นจะหมดอายุ ในขณะที่เจเคเอ็นจะยังคงสถานะการเป็นเจ้าของสถานีโทรทัศน์เจเคเอ็น 18 และยังคงทำรายการปกิณกะเพื่อออกอากาศในสถานีต่อไปตามเดิม ทั้งนี้เพื่อหลีกเลี่ยงข้อกฎหมายของ กสทช. และประเด็นเรื่องการเปลี่ยนเจ้าของบริษัทส่วนการแสดงตราสัญลักษณ์บนจอโทรทัศน์นั้นแสดงทั้ง 2 สัญลักษณ์ คือสัญลักษณ์ของช่องเจเคเอ็น 18 อยู่มุมบนขวา และสัญลักษณ์ของท็อปนิวส์อยู่มุมบนซ้าย
(ทั้งนี้ ตั้งแต่เที่ยงคืนวันจันทร์ที่ 1 มกราคม พ.ศ. 2567 สถานีฯ ได้อัญเชิญตราสัญลักษณ์พระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 มาประดับไว้ที่มุมบนซ้าย ส่งผลให้ต้องวางแสดงสัญลักษณ์ของช่องไว้ที่มุมล่างขวา ในขณะเดียวกันก็วางสัญลักษณ์ท็อปนิวส์ไว้ที่มุมล่างขวาเช่นกัน โดยวางไว้ด้านซ้ายมือติดกับสัญลักษณ์ของช่อง ทั้งนี้มีกำหนดแสดงไปจนสิ้นสุดห้วงการจัดงานเฉลิมพระเกียรติฯ ในวันที่ 31 ธันวาคม พ.ศ. 2567 ยกเว้นมีเหตุเปลี่ยนแปลง)
ต่อมาเมื่อเดือนมีนาคม พ.ศ. 2567 มีกระแสข่าวว่าจักรพงษ์กำลังเจรจาดีลลับเพื่อยกเลิกสัญญาให้เช่าเวลาแก่ท็อปนิวส์ของเจเคเอ็น 18 โดยเปลี่ยนเป็นการขายช่องเจเคเอ็น 18 ให้กับกลุ่มของคีรี กาญจนพาสน์ ประธานกรรมการบริษัท บีทีเอส กรุ๊ป โฮลดิ้งส์ จำกัด (มหาชน) ในราคาประมาณ 200 ล้านบาท
ฝ่ายข่าว

ตั้งแต่วันที่ 8 มีนาคม พ.ศ. 2564 รายการข่าวของนิว 18 ได้แบ่งออกเป็น 2 ส่วน ส่วนแรกให้เจเคเอ็น นิวส์ เช่าเวลาออกอากาศรายการข่าวทางทีวีดิจิทัล และอีกส่วนหนึ่งคือรายการข่าวที่ฝ่ายข่าวเดิมของนิว 18 ผลิตเอง ออกอากาศทางเฟซบุ๊ก ยูทูบ และติ๊กต็อกของนิว 18 ซึ่งส่วนนี้ออกอากาศครั้งสุดท้ายเมื่อวันที่ 9 เมษายน พ.ศ. 2564 และตั้งแต่วันที่ 26 เมษายน ผู้ประกาศข่าวเดิมของนิว 18 ทั้งหมด และพนักงานฝ่ายข่าวบางส่วนได้ถูกควบรวมเข้าเป็นส่วนหนึ่งของเจเคเอ็น นิวส์ ส่วนฝ่ายข่าวอีกส่วนหนึ่งได้ก่อตั้งสำนักข่าวออนไลน์ในชื่อ "นิวออนไลน์"
ภายหลังเสร็จสิ้นกระบวนการทำข้อตกลงในการผลิตรายการข่าวร่วมกันระหว่างเจเคเอ็น 18 กับท็อปนิวส์ และท็อปนิวส์ย้ายรายการทั้งหมดไปออกอากาศทางช่องเจเคเอ็น 18 ตั้งแต่วันที่ 18 กันยายน พ.ศ. 2566 เจเคเอ็น 18 จึงประกาศเลิกจ้างพนักงานฝ่ายข่าวเดิม รวมถึงฝ่ายข่าวเจเคเอ็น–ซีเอ็นบีซีทั้งหมด เพื่อเคลียร์สล็อตเวลาให้กับท็อปนิวส์
ฝ่ายข่าว > ผู้ประกาศข่าวและผู้รายงานข่าวในปัจจุบันที่มีชื่อเสียง

กนก รัตน์วงศ์สกุล
ธีระ ธัญไพบูลย์
สันติสุข มะโรงศรี
สถาพร เกื้อสกุล
นิธิตรา เชาว์พยัคฆ์
อุบลรัตน์ เถาว์น้อย
วรเทพ สุวัฒนพิมพ์
วิทเยนทร์ มุตตามระ
เถกิง สมทรัพย์
สำราญ รอดเพชร
รุ่งราตรี สุหงษา
พรสวรรค์ จารุพันธ์
วุฒินันท์ นาฮิม
ชนุตรา เพชรมูล
ศิรวิฑย์ ชัยเกษม
อมร แต้อุดมกุล
ชยธร ธนวรเจต
สายัณห์ กรมสาคร
เสรี วงษ์มณฑา
ศิศศิญา วิสุทธิปราณี
จารุณี เดส์แน็ช
อารยา สาริกะกูติ
อุดร แสงอรุณ
ณรงค สุทธิรักษ์
บัวขาว บัญชาเมฆ
นราวิชญ์ จิตรบรรจง
รายการออกอากาศ > รายการข่าวประจำวัน

| รายการข่าว | ผู้ประกาศข่าว |
| --- | --- |
ข่าวมีคม วันจันทร์ – วันศุกร์ เวลา 06:10 – 08:10 น.: สันติสุข มะโรงศรี (วันอังคาร – วันศุกร์) รุ่งราตรี สุหงษา อุดร แสงอรุณ (วันจันทร์)
เช้าข่าวเข้ม วันจันทร์ – วันศุกร์ เวลา 08:20 – 10:00 น.: กนก รัตน์วงศ์สกุล ธีระ ธัญไพบูลย์
จับตาประเทศไทย วันจันทร์ – วันศุกร์ เวลา 11:20 – 12:05 น.: อุบลรัตน์ เถาว์น้อย สำราญ รอดเพชร
TOP ข่าวเที่ยง วันจันทร์ – วันศุกร์ เวลา 12:15 – 14:35 น.: นิธิตรา เชาว์พยัคฆ์ สถาพร เกื้อสกุล ณรงค สุทธิรักษ์ (ลึกจริงเศรษฐกิจ TOP Biz Insight)
TOP Talk เรื่องนี้ต้องเคลียร์ วันจันทร์ – วันศุกร์ เวลา 14:45 – 15:45 น.: วรเทพ สุวัฒนพิมพ์
ข่าวเป็นข่าว วันจันทร์ – วันศุกร์ เวลา 17:25 – 19:15 น.: สันติสุข มะโรงศรี อุบลรัตน์ เถาว์น้อย
เล่าข่าวข้น วันจันทร์ – วันศุกร์ เวลา 19:25 – 21:20 น.: กนก รัตน์วงศ์สกุล ธีระ ธัญไพบูลย์
ข่าวในพระราชสำนัก วันจันทร์ – วันศุกร์ เวลา 20:00 – 20:15 น. วันเสาร์ – วันอาทิตย์ เวลา 20:00 – 20:10 น.: ดึงสัญญาณจากช่อง 9 เอ็มคอต เอชดี
TOP ข่าวเที่ยง เสาร์–อาทิตย์ วันเสาร์ – วันอาทิตย์ เวลา 12:05 – 13:40 น.: อมร แต้อุดมกุล (วันเสาร์ – วันอาทิตย์) ศิรวิฑย์ ชัยเกษม (วันเสาร์) พรสวรรค์ จารุพันธ์ (วันอาทิตย์)
TOP Headline วันเสาร์ เวลา 15:05 – 16:05 น.: สำราญ รอดเพชร อุดร แสงอรุณ
ผ่าประเด็นโลก สุดสัปดาห์ วันเสาร์ เวลา 16:05 – 16:35 น.: สถาพร เกื้อสกุล
เล่าข่าวข้น เสาร์–อาทิตย์ วันเสาร์ – วันอาทิตย์ เวลา 19:00 – 20:00 น.: ศิรวิฑย์ ชัยเกษม พรสวรรค์ จารุพันธ์
World Focus วันเสาร์ – วันอาทิตย์ เวลา 21:10 – 21:20 น.: สถาพร เกื้อสกุล
ชั่วโมงโลก TOP World Hour วันอาทิตย์ เวลา 15:05 – 16:05 น.: อุดร แสงอรุณ จักรภพ เพ็ญแข
ถอดรหัสการเมือง วันอาทิตย์ เวลา 17:00 – 17:30 น.: อุบลรัตน์ เถาว์น้อย
รู้ทันคดีโกง วันอาทิตย์ เวลา 17:30 – 18:00 น.: สันติสุข มะโรงศรี

หมายเหตุ ตัวเอียง หมายถึง รายการที่ออกอากาศคู่ขนานทางสถานีวิทยุกรมการพลังงานทหาร เอฟเอ็ม 90.5 เมกะเฮิรตซ์
รายการออกอากาศ > รายการซอฟต์นิวส์, วาไรตี้ และปกิณกะ, สารคดี

| รายการ | พิธีกร |
| --- | --- |
หน้าต่างโลก วันจันทร์ – วันอาทิตย์ เวลา 02:30 – 04:30 น.: 
อัศจรรย์บันลือโลก วันจันทร์ – วันศุกร์ เวลา 10:10 – 10:55 น.: 
TOP Health Story สุขภาพแบบท็อปๆ วันจันทร์ – วันศุกร์ เวลา 15:45 – 16:05 น.: อารยา สาริกะภูติ จารุณี เดส์แน็ช
Anne Show วันจันทร์ – วันศุกร์ เวลา 21:30 – 23:00 น.: จักรพงษ์ จักราจุฑาธิบดิ์ ณัฏฐ์ บุณยสิริยานนท์ พิธีกร
The Animal Kingdom อาณาจักรสัตว์โลก วันเสาร์ – วันอาทิตย์ เวลา 06:10 – 07:10 น. เวลา 13:50 – 14:40 น.: 
ฤาคัฟเวอรี่ (ฤๅ covery) วันเสาร์ – วันอาทิตย์ เวลา 07:10 – 07:30 น.: อรรทิตย์ฌาน คูหาเรืองรอง ชวิศร์ ชูประทุม
วัยรุ่น 90 วันเสาร์ – วันอาทิตย์ เวลา 07:30 – 07:50 น.: ชยธร ธนวรเจต สายัณห์ กรมสาคร
เรื่องดีทั่วไทย วันเสาร์ – วันอาทิตย์ เวลา 08:10 – 08:55 น.: ชนุตรา เพชรมูล วุฒินันท์ นาฮิม
แล้วไง? วันเสาร์ – วันอาทิตย์ เวลา 08:55 – 09:40 น.: วุฒินันท์ นาฮิม เสรี วงษ์มณฑา
Kids D วิถีไทย 4 ภาค วันเสาร์ เวลา 10:05 – 10:25 น.: 
TOP of the World วันเสาร์ – วันอาทิตย์ เวลา 10:25 – 10:55 น.: เถกิง สมทรัพย์ วิทเยนทร์ มุตตามระ
Japan อร่อยสุดๆ วันเสาร์ เวลา 10:55 – 11:25 น.: 
เล่าเรื่องเมืองจีน กับพรสวรรค์ วันเสาร์ เวลา 11:25 – 11:55 น.: พรสวรรค์ จารุพันธ์
ณ ครับ วันเสาร์ เวลา 20:10 – 21:10 น.: กนก รัตน์วงศ์สกุล ธีระ ธัญไพบูลย์ สันติสุข มะโรงศรี
แสงสว่างในหัวใจ วันอาทิตย์ เวลา 10:05 – 10:25 น.: ศิรวิฑย์ ชัยเกษม
Follow Me ถ้าชอบก็ตามมา วันอาทิตย์ เวลา 10:55 – 11:25 น.: บัวขาว บัญชาเมฆ นราวิชญ์ จิตรบรรจง
Camp Safari วิถีคนแคมป์ วันอาทิตย์ เวลา 11:25 – 11:55 น.: ปรมินทร์ นิลพันธุ์
อยากเล่าให้ฟัง วันอาทิตย์ เวลา 16:05 – 16:35 น.: วุฒินันท์ นาฮิม เสรี วงษ์มณฑา
TOP People บันทึกคนสำคัญ วันอาทิตย์ เวลา 18:10 – 19:00 น.: ธีระ ธัญไพบูลย์
ลายกนกยกสยาม วันอาทิตย์ เวลา 20:10 – 21:10 น.: กนก รัตน์วงศ์สกุล อุบลรัตน์ เถาว์น้อย นิธิตรา เชาว์พยัคฆ์ รุ่งราตรี สุหงษา